《点绛唇 愁来》
清代·万树

天为清明，几番排当梨花雨。小楼风遽，麾散黄鹂语。

中酒心情，欲遣偏无句。愁来处，可堪人去，帆带吴天絮。

作者简介：（1630前后—1688）清江苏宜兴人，字红友，又字花农，号山翁。国子监生。康熙十八年起，先后在福建、广东任吴兴祚幕僚。工词曲，曾作传奇及杂剧二十余种。尤精词律。有《词律》、《香胆词》、《拥双艳三种曲》、《璇玑碎锦》等。